തുമ്പമൺ വടക്കുന്നാഥക്ഷേത്രം

പത്തനംതിട്ട ജില്ലയിൽ കോഴഞ്ചേരി താലൂക്കിൽ തുമ്പമൺ ഗ്രാമപഞ്ചായത്തിൽ അച്ചൻകോവിലാറിന്റെ കരയിൽ സ്ഥിതിചെയ്യുന്ന ഒരു മഹാക്ഷേത്രമാണ് തുമ്പമൺ വടക്കുന്നാഥക്ഷേത്രം. രണ്ട് വ്യത്യസ്ത രൂപങ്ങളിൽ പ്രതിഷ്ഠിയ്ക്കപ്പെട്ടിട്ടുള്ള സുബ്രഹ്മണ്യനാണ് ക്ഷേത്രത്തിലെ മുഖ്യപ്രതിഷ്ഠ. കൂടാതെ ഉപദേവതകളായി ഗണപതി, ശിവൻ, ശാസ്താവ്, ഭദ്രകാളി, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. Vadakkumnatha temple website ആയിരത്തിലധികം വർഷം പഴക്കമുള്ള ഈ ക്ഷേത്രം, കേരളത്തിലെ അതിപുരാതനമായ സുബ്രഹ്മണ്യക്ഷേത്രങ്ങളിലൊന്നായി കണക്കാക്കപ്പെടുന്നു. ആശ്ചര്യചൂഡാമണി എന്ന സംസ്കൃതനാടകത്തിന്റെ കർത്താവായ ശക്തിഭദ്രൻ ഇവിടത്തെ മുരുകന്റെ ഭക്തനായിരുന്നു എന്ന് കഥകളുണ്ട്. മീനമാസത്തിലെ ഉത്രാടം നാളിൽ നടക്കുന്ന ഉത്രാടമഹോത്സവമാണ് ക്ഷേത്രത്തിലെ പ്രധാന ആണ്ടുവിശേഷം. ഇതിനോടനുബന്ധിച്ച് അതിവിശേഷമായ കാളകെട്ടും കെട്ടുകാഴ്ചയും അലങ്കരിച്ച  വാഹനങ്ങളുടെ ഘോഷയാത്രയുമുണ്ടാകും. ഉത്രാടമഹോത്സവം കൂടാതെ തൈപ്പൂയം, സ്കന്ദഷഷ്ഠി, ശിവരാത്രി, മണ്ഡലച്ചിറപ്പ് എന്നിവയും അതിവിശേഷമാണ്. നാട്ടുകാരുടെ നേതൃത്വത്തിലുള്ള ഒരു കമ്മിറ്റിയാണ് ക്ഷേത്രഭരണം നടത്തുന്നത്.

ചിത്രശാല

അവലംബം

വർഗ്ഗം:കേരളത്തിലെ സുബ്രഹ്മണ്യസ്വാമിക്ഷേത്രങ്ങൾ
വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ